Biża' li quddiesa mill-Papa tista' twassal għal tixrid qawwi tal-virus fl-Iraq Il-Papa Franġisku qiegħed iżur partijiet mill-Iraq ta' Fuq li jinsabu miżmumin mill-militanti tal-Istat Iżlamiku waqt it-tielet jum ta' dan il-vjaġġ storiku tiegħu fil-pajjiż. L-Insara kienu fost dawk fil-mira tal-Istat Iżlamiku meta ħadu f'idejhom dan ir-reġjun fl-2014. Il-Papa Franġisku wasal fil-belt ta' Mosul fejn wettaq sezzjonijiet ta' talb qalb it-tiġrif tal-knejjes li ħafna minnhom inqerdu waqt il-gwerer. Aktar tard huwa mistenni jmexxi ċelebrazzjoni f'Irbil fejn hu mistenni li jattendu mal-10,000 persuna. Din l-attività qiegħda tqajjem biża' li tista twassal għal żieda fil-każi tal-virus tal-Covid-19. Fl-Iraq ġiet irreġistrata żieda sostanzjali fil-każi tal-Covid-19 fl-aħħar ġimgħat u kien biss il-ġimgħa li għaddiet li bħala pajjiż irċevew l-ewwel konsenja tal-vaċċin.